Jien mhux xi wieħed li nbakkar għall- gazzetta filgħodu biex naqraha mal- kafe tal- fatra . Ghalhekk għandi l- vantaġġ li l- ikel ma jinżillix velenu meta nara artiklu bħal dak tal- paġna ta' wara fuq it- times tal- bieraħ . " 35 , 500 karozza jgħaddu mill- Belt u l- Furjana kuljum " , kien it- titlu ta' dan l- artiklu . Bongu għidt f' qalbi . L- artiklu kien ibazzat fuq rapport ta' studju intern li għamel il- gvern u li t- times ingħatalha l- aċċess biex tarah . Bhalissa l- gvern għaddej b' xi diskussjonijiet dwar is- sitwazzjoni tat- traffiku fil- Belt u l- Furjana . X' aktarx l- artiklu kien intenzjonat biex iqajjem l- interess fost il- pubbliku Belti u Furjaniż sabiex jattendi għal dawn il- laqgħat . Ir- rapport tal- istudju kif irrapportatu t- times juri figuri u sitwazzjonijiet allarmanti iżda għal minn jaħdem jew jgħix f' dawn l- inħawi , dawn is- sitwazzjonijiet huma realta' ta' kuljum . L- ammont esaġerat ta' karozzi ccirkulati fil- belt hu ovvju għal kulħadd . Biss biss jekk tieqaf tgħodd il- karozzi li jgħaddu f' minuta waħda fi triq il- merkanti filgħodu jew filgħaxija iġġibhom xi ħmistax -il waħda kull minuta jiġifieri madwar 900 karozza kull siegħa . L- istatistiċi llum naghtuhom ħafna piż imma mhux dejjem inkunu lesti li nagixxu fuq l- indikazzjonijiet li joħorġu minnhom . Bhal Dottor Jekyll u s- sur Hyde il- gazzetti jippubblikaw artikli fattwali ta' dan it- tip biex iżommu mal- etika gurnalistika u jirrappurtaw kollox ( jew fil- każ tat- times biex taqdi l- gvern ) . Imbaghad l- għada kollox jerga' jorqod u jkomplu bl- istess doża ta' riklami favur ix- xiri tal- karozzi għax b' hekk idawwru r- rota . . Ebda ġurnal jew gazzetta ma għandha s- saħħa u l- ħila biex tadottat politika editorjali ferma u dinamika sabiex titqajjem kuxjenza dwar il- ġenn tagħna għal gabubetti t' erba' roti . Dan għax mill- għada li tiddikjara l- kampanja miftuħa , tibda' tara l- bejgħ jonqos u ir- riklami taċ- ċappa jinxfu . Id- dinja rota u x- xitan idawwarha fuq il- fus tal- flus . Il- gvern , inħoss jien , bħalissa qiegħed bħal akrobata fuq ħabel stirat bejn irid iħalli x- xiri għaddej għax idaħħal somom ħoxnin ta' flus mit- taxxi u bejn irid jiffranka l- belli liri mill- mard u l- inċidenti li l- karozzi qed jikkawżaw . Sa issa jidher li l- miżien tal- gwadan ekonomiku kien qed ixaqleb lejn id- dħul goff mit- taxxi u l- multi li jiġġeneraw il- karozzi . Pero wara snin twal ta' dikjarazzjonijiet minn Missier Malta Ewropea li x- xiri tal- karozzi hu sinjal tal- ġid fil- pajjiż , fil- fratemp , l- ebda miżuri ma' ttieħdu biex nevitaw it- tsunami ta' vetturi privati li qed jghaddsu pajjiżna taħt sħaba emissjonijiet tossiċi . Il- barometru tas- sinjali taz- żminijiet ta' papa Malewro ma ħadimlux sew fuq dil- biċċa għax ma kkalkulax il- mard repiratorju u l- allergiji u nies immankati b' xi daqqa ta' karozza . Imma li hu tal- gvern irrid naghtihulu għax introduca l- VRT , taqqal l- eżami tas- sewqan , għolla l- petrol u d- diesel biex in- nies jsuqu inqas , daħħal id- dixxiplina bil- gwardjani lokali li minn rebus u diżordni ġabu t- traffiku iktar organizzat , introduca l- lejnijiet tal- linja u affarijiet oħra li jikkonvincu lis- sewwieqa biex jabbandunaw il- vizzju tas- sewqan . Ghal dan it- tentattiv kuraġġuż biex irrazzan il- mewġa ta' iktar sidien ta' karozzi , ninżagħlu l- kappell . Imma fil- verita' flok naqqsu s- sewwieqa privati , aktar żdiedu filwaqt li żdied ukoll it- tħaxwix tal- liri fil- but tal- gvern . Il- karozza hija wisq maghguna fil- psike tagħna . Sa minn tfal nilgħabu bil- paqqa u sa minn eta' żgħira nitlebilbu biex inpoġġu fuq sit ta' quddiem bl- istering f' idejna u nagħfsu il- pedala tal- gass . L- idea tal- mobilta' tagħna minn post għal ieħor hija dik li tabilfors irrid ikollna il- karozza privata tagħna biex ninqdew u nkunu komdi . Il- karozza toffri wkoll idea ta' status , moda u indipendenza . Imma dan kollu għal ħafna ġab ix- xikel tad- dejn ma saqajna . Ghalkemm minghalina komdi nistennew fit- traffiku iggammjat , jew cool għax influwenzati mir- riklami , toħroġ il- mistoqsija pertinenti jekk sirniex sjavi ta' sistema fejn biex tiċċaqlaq minn banda għal oħra trid iġġorr miegħek nofs tunellata ħadid u lasktu , tokkupa arja sbatax -il darba iktar mill- ħxuna tiegħek , iddum siegħa biex issibilha post fejn tipparkjaha u timpalalha l- liri biex tmantnieha u timmanutenzjonha . Naf li qazzist ' il xi wħud ngħid kontra l- karozzi imma nemusa toqros iċċaqlaq bniedem u jekk xi darba naslu biex nġeddu l- istil ta' ħajjitna fejn ma inkunx dependenti minn din il- karozzella tal- ħolm , allura imbagħad dakinhar inkunu tassew iktar ħielsa . Nibdew nitqażżu żgur , meta niftħu l- gazzetti u naraw ir- riklami tal- karozzi li jippruvaw ibighulna l- fantasija .